**UNUTARNJI KABINET ZA SMJEŠTAJ GPON/NG PON OPREME (21’’ETSI rack)**

1. **OPĆE ODREDBE**

## *1.1* Kategorizacija zahtjeva u tehničkim uvjetima

*{M.1.1.1.}* *Definiranje kategorizacije zahtjeva u Tehničkim uvjetima pri nabavi opreme (M, D, I ). Prilikom isporuke opreme izvođač je dužan pridržavati se prioriteta važnosti pojedinih točaka ovih uvjeta koji su označeni masnim slovima sa lijeve strane teksta. Prioritet je definiran prema međunarodnim oznakama skraćenica sa engleskog govornog područja prema napomeni koja slijedi:*

***(M)*** *(MANDATORY requirements) - predstavlja obavezan zahtjev koji mora biti ispunjen od strane izvođača pri isporuci opreme.*

***(D)*** *(DESIRABLE features) - predstavlja poželjne karakteristike materijala.*

***(I)****(Info to Bidder) - predstavlja informaciju od HT-a prema izvođaču. Predmetna stavka nije uvjet već pomaže izvođaču da lakše ispuni zahtjeve iz ovih Tehničkih uvjeta.*

1. **OPĆA NAMJENA KABINETA** 
   1. (I)Unutarnji kabinet (ormar) za smještaj 21'' ili 19'' NT opreme definiran je ETSI standardom. Koristi se skraćenica engleskog govornog područja pod nazivom ''21“ ETSI rack'', a u daljnjem tekstu ćemo koristiti naziv ''kabinet''.
   2. (I)Kabinet je namijenjen za ugradnju isključivo unutar objekta.
   3. (I)Kabinet je namijenjen je za ugradnju aktivne i pasivne opreme.
   4. (M)Unutarnji kabinet mora biti takve izvedbe da omogući zaštitu ugrađene opreme.

.

1. **TEHNIČKE KARAKTERISTIKE KABINETA** 
   1. (M)Kabinet mora biti izveden od zaštićenog metala i zaštićenih metalnih i nemetalnih elemenata.
   2. (M)Kabinet mora biti izvedeni kao samostojeći, pripremljen za montažu na betonsku, metalnu ili neko drugu odgovarajuću čvrstu podlogu.
   3. (M)Osnovni (noseći) okvir kabineta mora biti izrađen od profiliranog metala visoke kvalitete i adekvatne čvrstoće te mora osigurati potrebnu statiku kabineta.
   4. (M) Kabinet mora biti takvih dimenzija da omogući smještaj klasičnih šasija ili „pizzabox“ GPON/NG PON uređaja širine 21'' ili 19'' uz upotrebu dodatnih prilagodnih elemenata, te dubine do 300 mm.
   5. (M) Kabinet mora imati vanjske dimenzije 2200 x 600 x 300 mm (HxWxD).
   6. (M)Vrata kabineta se moraju zatvarati u tri točke, moraju imati mogućnost prihvata standardnog mehaničkog ili elektromehaničkog cilindra za kontrolu pristupa, te dodatno u setu opreme sadržavati mehanički cilindar s univerzalnim ključevima (isti ključ za sve kabinete).
   7. (M)Kabinet mora biti konstruiran tako da zrak unutar kabineta može neometano cirkulirati, a vrata kabineta moraju biti perforirana kako bi se omogućio ulaz vanjskog zraka i odvod topline.
   8. (D) Vrata kabineta s unutarnje strane trebaju imati ugrađen zamjenljivi filter kako bi se spriječio prodor prašine ili drugih čestica u kabinet.
   9. (M)Bočne stranice, stražnja stranica, pokrov kabineta kao i vrata kabineta moraju biti izrađene od nehrđajućeg metala dovoljne čvrstoće i zadovoljavajuće konstrukcije bez oštrih rubova.
   10. (D) Bočne stranice i/ili stražnja stranica poželjno je da budu perforirane zbog efikasnijeg odvođenja topline
   11. (M)Kabinet mora imati mogućnost smještaja i kabliranja standardizirane GPON/NG PON opreme bilo kojeg proizvođača.
   12. (M)Potrebno je dakabinet omogućuje komunikaciju sa susjednim kabinetima kroz otvore na dnu ili vrhu kabineta, ovisno od potrebe pri ugradnji na lokaciji.
   13. (M)Svi metalni dijelovi kabineta moraju biti međusobno povezani i uzemljeni na sabirnicu kabineta.
   14. (I) Uzemljenje kabineta nužno je za zaštitu od prenapona, zaštitu od opasnih strujnih udara. Ova zaštita mora biti osigurana i za vanjske površine kabineta. Svi spojevi moraju biti u „čvrstoj“ izvedbi.
   15. (M) Svi kabineti moraju imati sabirnu letvu (sabirnicu) za uzemljenje te za izjednačavanje potencijala.
   16. (M) U set za montažu kabineta moraju biti uključeni svi sastavni dijelovi kao što su, perforirani nosači za montažu opreme, kanalice, nosači i vodilice kabela i sve ostalo nužno za montažu i potpuno funkcionalnu upotrebu kabineta.

Za sve norme koje su navedene unutar ovog dokumenta tehničkih uvjeta dopušteno je koristiti i jednakovrijedna rješenja.

Ukoliko je standard ili norma, naveden u HT tehničkim uvjetima, u međuvremenu doživio izmjenu ili dopunu, svaka novo-izdana norma ili standard slijednik je prethodne, navedene u tehničkim uvjetima HT-a i može se koristiti u procesu izvršenja ugovora o nabavi. U slučaju nejasnoća po pitanju implementacije pojedine norme ili standarda, svaki ponuditelj tijekom nadmetanja može zatražiti pojašnjenje, koje će se u tom slučaju proslijediti svim ponuditeljima na nadmetanju kao informacija.